###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

 **Gilan Belediyesi**

**EKSTRAKT**

**Nga procesverbali i mbledhjes së IV të Kuvendit Komunal e mbajtur me datën 27.05.2021 në ora 10:00 në sallën e KK-së, me këtë:**

**R E N D P U N E**

1. Konstatimi i prezencës së anëtarëve të Kuvendit
2. **Rekomandimet e Komitetit për Politikë dhe Financa:**
	1. **Rregullore për ndryshimin dhe plotësimin e Rregullores për taksa, ngarkesa dhe gjoba komunale**
	2. **Projekt Rregullore për ndarjen e bursave për studentët e Komunës së Gjilanit**
	3. **Projekt Rregullore për menaxhimin e pasurisë jo financiare – inventari i pa përdorshëm**
	4. **Propozim vendimi për dhënien në shfrytëzim afatgjatë të pronës Komunale (prej 15-99 vite) personave fizik dhe juridik përmes Shprehjes së Interesit**
	5. **Propozim Vendimi për formimin e Komisionit vlerësues të ofertave për dhënien në shfrytëzim afatgjatë të pronës Komunale (prej 15-99 vite) personave fizik dhe juridik përmes Shprehjes së Interesit**
	6. **Propozim Vendimi për dhënien në shfrytëzim afatshkurtër (prej 1-15 vite) të pronës komunale personave fizik dhe juridik përmes Ankandit Publik**
	7. **Propozim Vendimi për formimin e Komisionit vlerësues të ofertave për dhënien në shfrytëzim afatshkurtër (prej 1-15 vite) të pronës Komunale të personave fizik dhe juridik përmes Ankandit Publik**
	8. **Propozim Vendimi për lejimin e këmbimit të pronës së paluajtshme të Komunës me pronën e paluajtshme private sipas PRRU “Fidanishte” ZK Gjilan**
	9. **Propozim Vendimi për caktimin e lartësisë së kompensimit për anëtarët e komisionit për ndarjen e bursave për student të Komunës së Gjilanit**

**2.10. Kërkesë e Qendrës së Kujdesit Ditor “PEMA” për vendosjen e Pllakës Informuese me mbishkrimin “Kopshti i 21 Fidaneve”**

1. **Të ndryshme**
2. **Konstatimi i prezencës së anëtarëve të Kuvendit**

**Përveç anëtarëve të kuvendit në mbledhje prezantuan:** Kadir Hysein – kryetar për Komunitete, Sali Fazliu, Naser Korqa, Ramiz Ramadani, Bekim Bajrami, Sami Spahiu, Nevzat Rushiti, Bardhyl Syla dhe mediat e shkruara dhe ato elektronike.

 ***Me 26 vota për aprovohet Rendi i punës.***

**Pyetje dhe përgjigje**

**Riza Abdyli:** unë pata një pyetje për drejtorin e shëndetësisë, po po e shoh që nuk është i pranishëm, është një shqetësim besoj që shumica prej nesh kanë dëgjua ose ka pas raste me i dëgjua disa ankesa të qytetarëve, të cilat mua personalisht nuk më kanë pëlqye, por edhe juve besojë që nuk ju kanë pëlqye.

Kjo ka të bëj me punëtorët shëndetësor, duke filluar prej mjekëve dhe punëtorëve tjerë shëndetësor në komunën tonë te çështja e vaksinimit, te përzgjedhja e prodhuesve të vaksinave, do të thotë ne të gjithë e dimë që vaksinat e para në Gjilan dhe në Kosovë kanë ardhur nga prodhuesi Astra Zeneka, ndërsa faza e dytë ka qenë nga Pffizer dhe kisha pas një pyetje direkte për drejtorin, a janë vaksinuar edhe qytetarët e rëndomtë sidomos ata të moshuarit me Pffizer, sepse sipas informacioneve tona që kemi, po bëhet një diskriminim i qytetarëve që vaksinohen tash kohëve të fundit me lloje të vaksinimit si dhe me prodhuesit që i kemi dy prodhues të vaksinave.

Pyetja është se a ka marr ndonjë qytetar i rëndomtë i cili ka qenë mbi moshën 65 vjeçare vaksinë nga prodhuesi Pffizer, sepse sipas informacioneveqë i kemi punëtorët shëndetësor duke filluar nga mjekët vaksinat Pffizer po i ndajnë për vete dhe po vaksinohen vet dhe për familjarët e tyre dhe jo qytetarët e rëndomtë?

Nëse kjo është e vërtetë atëherë kjo gjë nuk është në rregull dhe ne si kuvend komunal, por edhe si qytetarë duhet ta ngrisim zërin dhe të reagojmë kundër këtij fenomeni?

**Nehat Osmani:** unë kësaj here do të përqendrohem kryesisht tek DSHP, meqë kërkesat dhe nevojat e qytetarëve edhe më tej përqendrohen dhe janë të fokusuara kryesisht në sigurimin e kushteve të domosdoshme për jetesë sikur janë: kanalizimi kushte parësore të një shoqërie apo një familje, bashkësie familjare kështu që në rrugën qarkore ose nga Velekinca rruga e quajtur “Xheladin Kurbaliu”, që në njërën anë ndanë zonën urbane prej qytetit në fshatin Velekincë, ndërsa në anën tjetër përshkohet me rrugën e Kumanovës e cila është në ndërtim e sipër, jetojnë familje të cilat kanë krijuar lagje, por pa qasje në shërbimet elementare komunale, siç është kanalizimi dhe ujësjellësi me mjete vatanake e kanë siguruar.

Sipas qytetarëve ata kanë ushtruar ankesa dhe kërkesa për zgjedhjen e këtij problemi pranë drejtorive përkatëse, por pa ndonjë rezultat konkret?

Vlen të theksohet se këta qytetarë të përgjegjshëm janë parapagues edhe të kanalizimit, të cilin nuk e posedojnë dhe nuk e shfrytëzojnë çka është më irituese në këtë çështje nga vizitat e fundit këtyre qytetarëve në mënyrë të sigurtë ju është thënë se kanalizimi do të rregullohet kur të na i ktheni votat, duke mos harruar se institucionet komunale janë në shërbim të të gjithë qytetarëve edhe atyre që i kanë votuar?

**Isa Agushi:** çka po ndodh me rrugën “Vëllezërit Llozana” ku në pyetje janë 100m, komuna nuk është në gjendje me ja shtru rrugën atyre qytetarëve?

Ujësjellësi në Zhegër, njerëzit nuk kanë ujë të pijshëm dhe qe 8 vite qeverisja e juaj nuk ka ndërmarr asgjë, kur e keni planifikuar kanalizimin në Zhegër?

Rruga “Fatmir Ibishi” në lagjen Dheu i Bardhë e pash një gropë fundosje aty, pse ka ndodh kjo?

**Burim Berisha:** e kam një kërkesë të banorëve të lagjes “Dardania” për çështjen e parkut te lagjja “Dardania II” te pjesa te xhamia, çfarë do të bëhet me të, gjithashtu e kam edhe një kërkesë tjetër rreth çështjes së rrugëve në “Dardani II” ku rruga e parafundit ka probleme dhe duhet të mirëmbahet?

**Mustafë Rexhepi:** ne kemi shqetësime në lagjen tonë në rrugën “Halim Orana” lumin kur e kanë pastruar, tash kur ishin disa vërshime e kanë dëmtuar shtratin e rrugës, deshta të di se kur fillon pastrimi i lumit dhe gjithashtu ne në këtë rrugë nuk mund të dalim prej taksistëve të Bujanocit?

**Milivoje Stojanovic:** më herët qytetarët e fshatrave Shillovë, Partesh dhe Cernicë e kanë dorëzuar një kërkesë në komunë për zgjidhjen e disa problemeve ose çështjeve.

Bëhet fjalë për rregullimin e rrugëve, ujësjellësit dhe kanalizimit ku para disa ditëve e kemi marr edhe një përgjigje ose një lajm prej zyrtarëve të kishës të cilët kanë kërkuar ndihmë për rregullimin e rrugës deri te kisha në Shillovë .

Pyetje për drejtorin e Shërbimeve Publike, a ekziston mundësia që këto probleme të zgjidhen dhe nëse ekziston mundësia në cilin afat kohor?

**Mimoza Kadriu-Qerimi:** unë fillimisht kam një kërkesë nga banorët e lagjes “Iliria” ish Kamniku për drejtorin e DSHP, lidhur me ngushtimin e hapësirës së parkingjeve në lagjen “Iliria” duke marr parasysh që ka numër të madh të banorëve ku është e vetmja lagje ku ka numër të madh të ndërtesave publike diku rreth 800 banorë i frekuentojnë ato dhe i kanë automjetet e tyre ku nuk kanë hapësirë ku t’i parkojnë.

Unë si përfaqësuese e asaj lagje edhe sot nuk e di projektin, ku projekti është prezantuar aty në tabela vetëm 2 ditë, sepse ka pas shi dhe erë dhe është larguar dhe nuk është vendos, ku unë si përfaqësuese vazhdimisht kam kërkesa, pyetje dhe nuk di se si të përgjigjem?

E di se në atë pjesë janë ndaluar punimet për shkak të një kontesti pronësor dhe për të cilin kontest është ngrit kallëzim penal kundër jush, atëherë desha të bëj pyetje se çka do të ndodh me projektin, meqë është kontestuese edhe a do të ketë hapësirë të mjaftueshme për parkingje në atë lagje?

**Bujar Nevzati:** çka po ndodh me ndërtimin e Tregut të Gjelbër për arsye se është shqetësim i tregtarëve që punojnë në Tregun e Gjelbër?

Pse po vonohet hartimi i planit zhvillimor të komunës tonë ?

Objekti i Bashkësisë Islame që patën marr vendim dhe e pat kthye ministria ku ka mbetur ?

Me varrezat e qytetit çka po ndodh?

Një shtyllë elektrike në rrugën e Përlepnicës po bëhen 6 muaj që u dëmtua dhe nuk u ndërru?

Ndërtimi i rrugës te Tregu i Automjeteve që dërgon te Stadiumi i futbollit, a është në plan me u rregullua sivjet?

**Xhelal Hajrullahu:** kompania Hidromorava në Gjilan e ka dhënë një njoftim për konsumator në Zhegër me datën 2 maj 2020, ku shkruan kështu të nderuar konsumator ju njoftojmë se për shkak të defektit te stacioni i pompimit është ndërpre furnizimi me ujë në fshatin Zhegër.

Rikthimi i furnizimit me ujë të pijshëm deri gjatë ditës së nesërme me datë 3 maj 2021.

Qytetarët e Zhegrës ka kohë që po ballafaqohen me ndërprerjen e furnizimit me ujë të pijshëm si rezultat i defektit dhe mos rregullimit të pompës.

Ky është neglizhim i kompanisë Hidromorava, ku ne kemi informacione se sjellin punëtorë në kryerjen e punimeve që nuk janë adekuat, sepse ndryshe do të ishte situata.

Kërkesa ime si asamblist komunal për qytetarët e Zhegrës është me u rregullu pompa, nëse është e nevojshme të vendoset edhe e re ku e bën edhe furnizimin me ujë në të kundërtën, nëse vazhdohet në këtë mënyrë ka gatishmëri dhe disponim të madh të qytetarëve edhe të protestohet.

Kujtoj që kjo kërkesë e jona të shqyrtohet pozitivisht nga menaxhmenti Hidromorava dhe ekzekutivi i komunës.

Kam dhe një pyetje tjetër për drejtorin e DSHP në Zhegër, janë shtru vetëm disa rrugica që ju takojnë qytetarëve, përkatësisht anëtarëve të LDK-së asnjë rrugicë tjetër nuk është shtru në fshatin Zhegër ?

Te palestra e sporteve kur pritet me përfundu pasi që po përfundon edhe mandati i 2 i kësaj qeverisje dhe ende nuk i kemi përfundimet e palestrës?

**Arianit Sadiku:** para 2 ditësh jam takuar me një grup të taksistëve që kanë biznes individual në rrugën e Prishtinës, janë diku 18 taksistë të cilët operojnë në formë legale edhe kanë leje pune para 2 viteve kanë pas 9 pozicione të parkingjeve. Cila ka qenë arsyeja, plani ose bizneset që janë biznese individuale të taksistëve nuk ju është bërë një zgjidhje për vendosjen e tyre ?

Për drejtorin e Inspeksionit në pjesën ku është ndërtua stadiumi i Dritës, ka filluar të bëhet deponi inerte, a ka ndonjë plan që ka me fillu me u punu në atë zonë?

**Krenare Latifi-Kqiku:** meqë jam banore e lagjes “Dardania I”, deshta të di rreth trotuareve dhe që po zhvillohen punimet aty, a janë të trajtuara të gjitha rrugicat deri në fund të lagjes “Dardania”, thjesht dua të di a janë në projekt gjitha ato rrugica apo jo?

**Fitim Guda:** unë e kam një pyetje për drejtorin Sali Fazliu i cili realisht ka bërë një punë të mrekullueshme, ku unë kam qenë anëtar i 2 a 3 komisioneve dhe dua ta sqaroj një çështje për hir të opinionit dhe të palëve të interesuara, lidhur me marrjen e pronave të komunës.

Pas takimit të fundit që patëm unë kam pasur 2-3 takime me bizneset e interesuara prandaj, unë si laik i çështjes nuk isha në gjendje për me dhanë një përgjigje meritore.

Është fjala për ligjin nr. 06 L /092 për dhënien në shfrytëzim të këmbimit të pronës së paluajtshme të komunës, është një moment këtu te neni 11 negocimi i ofertave nga kryetari i Komunës këtu është një çështje delikate, ku thotë kështu personat fizik dhe juridik mund të shprehin interes të marrjes në shfrytëzim të pronave të paluajtshme komunës .

Të drejtat e negocimit kryetari i Komunës mund t’i shfrytëzoj në këto 3 raste në rast kur vlera e investimeve është së paku 10% e buxhetit të përgjithshëm për investime kapitale të komunës në vitin paraprak, por jo më shumë se vlera minimale e pacaktuar me ligjin e investimeve të Republikës së Kosovës.

Në rastet kur një investitor ka shpreh interesim për hapjen e një biznesi në interes të komunës dhe në rast se kur nuk ka interesim për marrjen e pronës të komunës në shfrytëzim.

Cilin nga këto kushte drejtor duhet ta plotësoj ?

Pyetja tjetër është për drejtorin e bujqësisë, është problemi te parku i qytetit ka shqetësim prej qytetarëve, si është mundësia që me rregullu çështjen e këtyre sorrave apo shpezëve ku është bërë i pa qarkullueshëm parku me vendos ndonjë mekanizëm apo ndonjë farë mjeti me vibracion se paska mundësi për me i largu që qytetarët me e shfrytëzua parkun?

**Shemsedin Elezi:** unë po e shprehi një brengë që qytetarët e Zhegrës, ma kanë kërkuar për shkak të problemit të vazhdueshëm me ujë të pijshëm me ujësjellës.

Është një çështje e cila i brengos shumë qytetarët e Zhegrës, se ndoshta janë 4 a 5 shtëpi që furnizohen me rrjetin e ujësjellësit dhe 200 prej tyre nuk kanë alternativë fare.

**Shefik Surdulli:** pyetja është për drejtorin e DSHP z. Naser Korqa, pyetja përmban një fjali pse po ngec realizimi i projektit respektivisht vazhdimi i punimeve të ujësjellësit në Verbicë ?

**Naser Korqa:** Nehat, nëse më ke dëgjua mirë nuk të kam thënë se t’i po gënjen kam thënë se të kanë gënjyer vet ata dhe as nuk i kam pyetur se në çfarë partie janë as kujt i takojnë.

Rizë, vëllezërit Llozana edhe pusetën që e ke marr në rrjete sociale se nuk ke dal asnjëherë, por unë pas 1 ore e kam porosit kompaninë Hidromorava që e ka përgjegjësinë për mbrojtjen e pusetave me shku me i rregullu.

Burim, parkun në Dardani te xhamia nuk kemi ndonjë projekt, duhet ta bëjmë se na ka mbet edhe ajo hapësirë pa u rregullu po duhet t’i bëjmë bashkë me trotuaret dhe rrugët tjera në Dardani.

Krenare, tash projektet që janë kryer kanë qenë deri aty unë me një seancë më herët e kam cek se është pilot projekt për me pa se qysh po funksionojnë tani kemi me i porosit të bëhet projekti edhe për lagjen tjetër.

Mustafë, edhe te Stanishorka kemi me dal për ta bërë pastrimin e lumit, ku na ka mbet me impiantin kryesor të ujërave të zeza shtrati i lumit.

Milivoje, rrugën prej fshatit deri te kisha kemi me trajtua sivjet me mirëmbajtje verore.

Mimozë, parkingu në lagjen “Iliria” është duke u punuar por nuk është e vërtetë që për 5 a 6 parkingje mundet të jetë më i vogël, është e vërtetë se kemi shtuar hapësirat gjelbëruese në atë pjesë se përndryshe do ta kishim lënë qysh ka qenë, ka pas pretendime për pronë private aty nga një qytetar s’ka rëndësi me përmend emrin ku është sjell një vendim i gjykatës për ndalimin e punimeve, mirëpo unë se kam respektuar atë vendim të gjykatës me arsyetimin se ka pas mbulesë, por ne e kemi sqarua edhe me hetuesi atë rast ku lënda është në gjykatë prej vitit 2008 për një parcelë ndërsa realiteti është se në vitin 1980 ajo hapësirë ju ka shpronësu njerëzve ku kemi gjet dokumente në arkiv përmes kadastrit që ju ka shpronësu në vitin 1980 edhe thuhet decidivisht se ajo pjesë është për parking të 6 ndërtesave që janë ndërtuar aty.

Bujar, rruga te tregu është e projektuar por fatkeqësisht nuk kemi mjete për sivjet por projekti është i gatshëm, ndërsa shtylla në Përlepnicë i kam këtu fotografitë diku para 1 muaji është dal dhe u largu shtylla që ka qenë e rrëzuar.

Xhelal, e kam thënë edhe shumë më herët dhe prapë po e përsëris nuk është e vërtetë që mundesh me gjete një rrugicë as në Zhegër, as në Dobërqan që është krejt LDK.

Arianit, puna e taksistëve më rrugën e Prishtinës kemi ankesë prej qytetarëve aty dhe pyetjen e pare që ju kam bërë a është e vërtetë se ju keni bërë zhurmë të padurueshme aty dhe e keni ndot ambientin aty duke pi duhan dhe duke i gjuajtur personit që e ka shtëpinë afër ku 3 prej tyre janë deklaruar se ashtu është, kjo ka qenë arsyeja që ne po mundohemi me i largu prej aty, me i dërgu diku ku kemi ndonjë hapësirë publike te market Pireva lart, mirëpo këta nuk po pranojnë atje me arsyetimin se janë larg .

Shefik, jemi duke e pritur gypin kryesor prej pompave të rezervarit, por besoj se do të kryhet së shpejti.

**Sali Fazliu:** Fitim, për me kuptu një normë ligjore apo një dispozitë ligjore nuk mjafton me lexu vetëm atë të normave atë paragraf apo atë nen.

Nëse e lexon vetëm një paragraf apo një nen mundesh me nxjerr vetëm një dispozitë për me kuptu mirë një normë ose një dispozitë juridike do të lexohen disa paragrafë, disa nene paraprake dhe në atë mënyrë e nxjerr frymën e atij neni e nxjerr edhe kuptimin se cili ka qenë qëllimi i ligjshëm, kur i ka shkruar ato nene.

Qëllimi i këtij ligjit d.m.th ligjit për dhënien në shfrytëzim në këmbim të pronës së paluajtshme është me i siguru prona të paluajtshme komunës për një zhvillim të qëndrueshëm ekonomik.

Rritjen e paluajtshme të komunës edhe përmbushjen e interesit të përgjithshëm kjo arrihet d.m.th përmes disa parimeve ligjore të cilat ne patjetër duhet me ju përmbajt.

Parimi kryesor është parimi i ligjshmërisë çdo procedurë e dhënies komunale në shfrytëzim duhet të bazohet në ligj, kushtetutë dhe aktet tjera ligjore.

Ligji thotë kështu për me shfrytëzu të drejtën e negocimit me kryetarin e Komunës një biznes do të përmbushen ato kritere të cilat i përmenda, një ndër kriteret ishte në pyetjen tënde thotë 3 vitet e fundit mos me pas interesim askush për atë pronë, regjistrin e pronave komunale ne e kemi publikuar me datën 30 dhjetor 2020 d.m.th nuk është plotësua kushti, për këtë arsye pronat komunale duhet tash për tash të jepen përmes ankandit publik dhe shprehjes së interesit kur të kalojnë 3 vite prej datës së publikimit të listës së veçantë të pronave komunale atëherë mund të aktivizohet ai nen.

**Bekim Bajrami:** pyetjet kishin të bënin me planin zhvillimor komunal për hir të transparencës po flas për këtë proces të gjatë që ka pas shumë pengesa, është drafti i dorëzuar për herën e dytë në ministrinë e Ambientit dhe po pritet me u kualifiku si i vlefshëm sipas korrespodencës që e kemi te departamenti i Planifikimit atje ka shumë kërkesa komuna në të njëjtën kohë.

Kemi kërkuar prej tyre me e shpejtu punën për shkak se ne i kemi pasur vetëm disa plotësime që i kanë kërkuar, përndryshe më vjen mirë i nderuar Bujar Nevzati që ke filluar me u interesu për planin zhvillimor komunal .

Te objekti i Bashkësisë Islame për këtë besoj e kemi të qartë këtë punë, janë disa vendime që kanë kaluar nëpër kuvend janë shqyrtu ligjshmëritë dhe në momentin që Bashkësia Islame dhe ata që janë duke e bërë projektin i kompletojnë modulet do të pajisen edhe me lejen ku jemi të obliguar me i zbatu rregullat, ligjin dhe ato çka i kemi kaluar deri tash.

Sa i përket varrezave të qytetit ne si drejtori e Urbanizmit, jemi munduar edhe ashtu me mbrojt një planifikim të cilin e ke bërë edhe ti në atë kohë, ti i ke caktuar varrezat e qytetit në atë kohë edhe tash jemi mundu me mbrojt pasi që jemi institucion jemi munduar me vazhdu mënyrën institucionale të punës edhe të planifikimit deri tash, jemi munduar me mbrojt planin tënd që e ke bërë ti.

**Nevzat Rushiti:** Arianit, është pyetje me vend dhe shqetësuese por do të thotë është themeluar ajo deponi ndoshta para lufte dhe pas lufte.

Institucioni jonë do të thotë Inspeksioni ka reaguar shumë herë, kemi gjoba bash në atë pjesë edhe në momentin kur është bërë projekti për stadiumin e Dritës, e kemi bërë një pastrim bukur të madh të asaj pjese, por është e vërteta tjetër që inspektorët e kanë problem dhe me i ataku njerëzit të cilët e bëjnë degradimin e natyrës pa bashkëpunimin e qytetarëve normal edhe të kolegëve.

Ajo çka është e vërtetë dhe që nuk mbetet ditë që ne nuk i vizitojmë të gjitha deponitë e krijuara me mundësitë ose angazhimin tonë për mos me i lan qytetarët e pandërgjegjshëm me themelu deponi të tilla.

Te çështja e pastrimit është pak problem pa buxhet siç e tha vet drejtori Naseri, me marr aksione të mëdha si komunë i kemi projektet në bashkëpunim me ministritë unë besoj që edhe këtë vit do të bëjmë pastrim e hapësirave gjelbëruese.

**Bujar Nevzati:** drejtorin e falënderoj për përgjigjet, por drejtori nuk është korrekt nuk ke nevojë me thanë se të ka ra ndërmend vonë me i ngrit këto çështje se me i marr procesverbalet dhe ti e din se vazhdimisht i kemi ngrit këto çështje edhe kurrfarë plani individual asnjëherë prej se jam këtu në kuvend nuk kam mbrojt asnjëherë, kam mbrojtur planin në interes të qytetarëve dhe ti e di shumë mirë se gjendja në terren ka ndryshuar.

**Nehat Osmani:** nëse e keni dëgjuar diskutimin tim me vëmendje, por besoj se edhe drejtori, unë kam thënë që sipas fjalëve të qytetarëve se zyrtarë që kanë vizituar bile përkundrazi mundem me t’i vërtetu fjalët.

**Arianit Sadiku: z**. Korqa, unë personalisht i kam takuar dhe më kanë treguar që takimin të cilin e kanë pas taksistët me ty personalisht, nuk kanë zgjat më shumë se 10 minuta edhe ata me kanë thënë që ti e ke përcjell që për çështjen e mbeturinave kanë edhe fakte që dalin dhe mbledhin vet taksistët, por nuk është e vërtetë që taksistët kanë gjuajtur mbeturina.

 ***Me 29 vota për miratohet procesverbali i mbledhjes së kaluar pa vërejtje.***

* 1. **Rregullore për ndryshimin dhe plotësimin e Rregullores për taksa, ngarkesa dhe gjoba komunale**

**Mimoza Kadriu-Qerimi**: meqë nuk e kemi edhe rregulloren këtu për ndryshim qysh ka qenë origjinale dhe kemi bërë vërejtje një herë,kur të vinë këto ndryshime me ardhur edhe rregulloret.

Fjala këtu është për vonesën, moskthimi i librit d.m.th me kohë të caktuar ku po thotë tarifa e dënimit për sektorin e të rriturve, sa e paqartë është edhe me ju transmetu juve se nuk ka ardhur edhe paragrafi së paku komplet për të bërë dallimin.

Qysh e kuptova unë është fjala për librat, që nëse nuk kthehen në kohën e caktuar deri në 15 ditë është për çdo ditë 0.50, por pas afatit është me gjobë prej 100 deri në 200 euro për kundërvajtje. Përdoruesit që nuk e kthejnë librin tjetërsojnë ose asgjësojnë materialin.

Te DSHP, te neni 1.4 thotë: rritet taksa prej 700 deri 1000 euro dhe nënparagrafi 1.5 thotë rritet taksa prej 120 euro, kurse nuk dihet për cilat kategori, në cilin lokacion.

**Nehat Osmani:** te propozimet për gjobat, taksat dhe ngarkesat te DAP, e kemi një propozim që për lejen e varrimit taksa për këtë shërbim është pa pagesë, mirëpo unë mendoj se para se me qenë në pyetje kosto e shërbimit një leje si e tillë ka qenë shumë e domosdoshme përherë dhe kurdo dhe me të drejtë mund të shtrojmë një pyetje logjike, si ka funksionuar deri tani kjo pa një leje të varrimit dhe si është realizuar deri më tani ceremonia e varrimit pa një leje të tillë paraprake, ku këto procedura janë nënkuptuar gjithsesi nga paraqitja e rasteve prej familjarëve në zyrat e bashkësive fetare ku funksionon besoj shërbimi i varrimit?

Meqë këtu nuk precizohet unë shtroj pyetjen ku parashtrohet një kërkesë për t’u pajisur me një leje të tillë varrimi, nëse është në zyrat e gjendjes civile apo në zyrat e bashkësive islame, nëse është në zyrat e gjendjes civile është një paqartësi si do të sigurohet leja e varrimit gjatë kohës së vikendit ose kur kemi pushime si do të realizohet?

Te propozimi tjetër ku plotësohet ose shtohet paragrafi 2 te nën paragrafi 2.8 lirim nga pagesa e prindit me rastin e marrjes së ekstraktit të fëmijës me rastin e regjistrimit të lindjes, pajtohemi në tërësi dhe e miratojmë.?

Te DSHP, te neni 7 nënparagrafi 1.1 ku propozohet të hiqet pasusi sezoni veror dhe nënparagrafët 1.3 dhe 1.4, propozohet të hiqen që do të nënkuptonte ngarkesa gjithashtu edhe neni 8 nënkupton paragrafi 1.4 te taksat, propozohen tarifat nga 70 deri 100 dhe nënkupton paragrafi 1.5 ku taksat rriten nga 100 në 120, propozojmë të mbeten të pandryshuara si një gjest mirëkuptimi ndaj qytetarëve së paku deri në fund të vitit si rrjedhojë e pandemisë dhe duke pasur parasysh që qytetarët janë ende nën masat e shtrënguara dhe pasojave që i ka ndjek pandemia.

Te DKRS, atë që e tha edhe Mimoza, unë e kam një propozim konkret d.m.th të plotësohet ose të shtohet në nenin 3 gjoba për shkak të dëmtimit apo mos kthyerjes së librit në pikat 1 dhe 2 kur është në pyetje 0.20 euro ose 0.50 por në pikën 3 ku propozohet për aplikimin e gjobës ku thuhet se pas afatit prej 15 ditësh në gjobë prej 100 deri në 200 euro dënohet për kundërvajtje përdoruesi që nuk e kthen librin, ne mendojmë që kjo duhet të hiqet ose të ndryshohet dhe për këtë arsye i kemi 2 propozime konkrete se nuk ka logjikë që një libër i 3 eurove të ketë gjobë 100 apo 200 euro.

1. Përdoruesi që nuk e kthejnë, tjetërsojnë apo asgjësojnë materialin bibliotekar duhet të dënohen me gjobë me shumë të trefishit të librit me të njëjtin titull dhe me të njëjtin autor që janë edhe në standardin ndërkombëtare të aplikimit të gjobave dhe rasteve identike dhe
2. Mjetet e grumbulluara nga gjobat e shqiptuara të destinohen ekskluzivisht dhe vetëm për blerjen e librave të reja që do të pasurojnë fondet e bibliotekës së qytetit dhe assesi për nevojat e DKRS.

**Riza Abdyli:** u tha nga kolegët ku unë vërejtje kam më shumë te DSHP, për shkakun se ky kuvend ka bërë falje ose lirim të qytetarëve dhe bizneseve nga disa obligime që i kanë ata ndaj komunës si p.sh për shfrytëzimin e hapësirës publike, banimit e shumë tjera dhe mua nuk më duket e logjikshme që të ngritën këto tarifa.

Për mua është e palogjikshme që te neni 8 nënparagrafi 1.4 që është taksa nga 70 deri 100 dhe te nënparagrafi 1.5 taksa nga 100 të bëhet në 120 për mua në këtë gjendje që jemi janë të palogjikshme.

**Sadri Arifi:** njëkohësisht unë po flas në cilësinë e kryetarit të komisionit për hartimin e këtyre akteve, unë e kuptoj shqetësimin e juaj, por ky komunikim do të ishte pak më i lehtë sikur ju të ishit dhe të kishit qenë në debatin publik që kemi organizuar në lidhje me këto akte edhe i kishit dhënë vërejtjet aty dhe i kishit marr propozimet menjëherë.

Mimozë, sikur të kishe qenë aq e interesuar ti për këtë rregullore më kishe thirr në telefon, mirëpo kur nuk vini në seanca për nënshkrime, atëherë jeni të interesuar të thirrni, kërkoj falje që ta them kështu se nuk je vetëm ti por shumica e të tjerëve!

Çështja e tekstit të konsoliduar Rizë ty po të drejtohem, nuk mundet me u bë teksti i konsoliduar i rregullores në qoftë se një rregullore nuk ndryshohet në pjesët e 40% d.m.th ky akt që miratohet sot do të jetë pjesë përbërëse e rregullores për pagesat, taksat e vitit të kaluar.

**Burim Berisha:** edhe ne si këshilltarë të LDK-së e përkrahim propozimin që pika te shërbimet publike pika 8 nënparagrafi 1.4 të jetë qysh ka qenë më herët për 70 euro për shkak të gjendjes.

**Bardhyl Syla:** fillimisht dua t’i përgjigjem pyetjes së Mimoza Kadriut që e kërkoi një sqarim te DKRS, sipas saj ishte pak e paqartë mendoj se këtu kemi të bëjmë me 2 lloje të gjobave.

Është një gjobë e vogël që përfshin te sektori i fëmijëve përfshin 20 euro dhe te sektori i të rriturve 50 euro d.m.th është një lloj dënimi i vogël dhe të gjithë ata lexues të cilët nuk e kthejnë librin me kohë ose e dëmtojnë.

Nëse pas afatit prej kur është dashtë me kthye librin ky dënim rrjedh 15 euro që e ka propozuar DKRS, me qëllim që t’i nxit gjithë lexuesit me e kthye librin me kohë.

Ndërsa te pika 3 pas afatit prej 15 ditëve nëse prapë është i njëjti avaz dhe nuk kthehet libri ose dëmtohet është një lloj dënimi ose një gjobe që është më e lartë.

Këtu është propozu gjoba që është prej 100 deri në 200 euro, mirëpo ndërkohë prapë kemi pas një propozim prej DKRS, që mos me shku në gjobë prej 200 euro po me shku deri 100 euro, mirëpo megjithatë ky është draft nëse edhe ju propozoni ose ndryshoni dhe që patëm propozimin e z. Osmanit atëherë mund ta ndryshojmë.

Kisha dashtë te DKRS, me shtu edhe një pikë te pika 4 është fjala për mënyrën e ekzekutimit të pagesës ku bëhet në përputhje me legjislacionin në fuqi d.m.th le të hyn si pikë e re për shkak se nuk ka qenë i përfshimë si propozim prej DKRS, sepse nëse vjen puna deri te gjoba duhet me qenë edhe mënyra e ekzekutimit të pagesës.

Sa i përket lejes së varrimit DAP, që e ka bërë propozimin unë e kam cek këtu që është kategori ligjore d.m.th parasheh me ligjin për gjendje civile që fillimisht merret leje te zyrtarët e gjendjes civile d.m.th janë dy ligje edhe bashkësinë islame por edhe zyrtarët e gjendjes civile.

Deri më tani nuk është praktiku sipas informatave që i kam apo sipas punës që e bëjnë çdo ditë, mirëpo duhet me përfshi sepse është kategori ligjore.

Çështja se si do të ndodh në ato raste kur kemi vikend edhe kjo pjesë është e rregulluar me ligjin e gjendjes civile, sepse duke e marr parasysh që gjatë vikendit nuk punojnë mirëpo është dita e parë e javës e hëne e cila rregullohet kjo pjesë.

Ishte një propozim për mos me i ndryshu tarifat te DSHP, është fjala për nenin 8 është fjala për parkingjet e komunës, por që jepen në shfrytëzim të personave juridik dhe personave fizik.

Është një tarifë për personat fizik 70 është kërkuar nga DSHP që të bëhet 100 për persona juridik 120 euro është tarifë vjetore që ata e kanë konsiderua që është një tarifë e vogël edhe kanë kërkuar të bëhet ngritje, mirëpo mbi të gjitha jeni ju anëtarë të kuvendit të cilët vendosni a me pas a jo për shkak të pandemisë që jemi tash.

**Arta Haziri-Nuhiu:** sa i përket ruajtjes së librave unë e shoh një vendim të nxjerrë nga drejtoria, ndoshta të menduar mirë, por jo në një kohë të përshtatshme sepse fatkeqësisht neve si popull nuk duhet ta kemi vetëm gjobën si vetëdijesim për me kthye librin, por ja që kjo ndodh dhe unë konsideroj që gjoba duhet të jetë për ata që nuk dinë t’i kthejnë me kohë librat dhe nuk dinë t’i ruajnë, por sidoqoftë me këto kohë pandemie unë propozoj që kjo gjobë të jetë pak d.m.th jo me këtë shumë unë po propozoj që 50 deri 100 të jetë gjoba.

**Shpresa Kurteshi-Emini:** meqenëse propozimin e drejtorisë e kemi mbështet pavarësisht që është përcaktu një shumë dhe duket se është e lartë, por në fakt nuk është e lartë për shkak se libri duhet të respektohet.

**Mimoza Kadriu-Qerimi:** te propozimi i z. Nehatit se fillimisht më pëlqeu shumë si propozim, por mandej e mendova që kjo mundet me shkaktua paqartësi sepse duhet me kalkulu vlerën e librit çmimi të cilin u ble, duke marr parasysh që ka edhe libra shumë të hershme që nuk i dihet tarifa dhe domosdoshmërisht duhet me u caktu një tarifë e përgjithshme që me qenë standard për të gjithë.

**Bardhyl Syla:** dua të jap edhe një sqarim krejt qëllimi nuk është me i dënu lexuesit por qëllimi është me krijua disiplinë me u kthy libri me kohë mos harroni se kjo është e gjetur edhe e auditorit gjeneral që me u kriju një lloj disipline dhe shpresoj mos me pas raste me ardh deri te dënimi.

**Festa Shabani:** është për me u përgëzuar një gjë e tillë ku DKRS, ka ndërmarr një hap për librin por nuk pajtohem me këtë gjobë prej 200 euro, ku e dimë shumë mirë që neve si popull vetëm gjoba na vetëdijeson, mirëpo prapë mendoj që çmimi është tejet i lartë si për fillim çmimi prej 50 euro do të ishte shumë më i arsyeshëm.

**Riza Abdyli:** unë i kam 2 propozime për sektorin e fëmijëve të cilat janë të ndara dhe për sektorin e të rriturve.

Për sektorin e fëmijëve pasi po thirremi më shumë te vetëdijesimi e jo për një inkasim të atyre mjeteve nga drejtoria përkatëse, ku propozoj që te sektori i fëmijëve të jetë 50 euro, ndërsa te të rriturit të jetë 100 euro ndërsa kjo ditorja që ishte 0.20 euro kjo të hiqet nga kjo rregullore, sepse nuk ka logjik t’i marrin ata lexues pasi e kemi për vetëdijesim.

**Arbresha Ibrahimi:** unë deshta me u ndërlidh ndërmjet 2 propozimeve propozimit të Nehatit dhe të Festës.

Propozimi i Nehatit ishte për trefishim d.m.th të kthimit të çmimit të librit ndërsa Festa për propozimin e 50 eurove, tash duhet të dihet për çfarë çmimi të librit duhet me ndërhy që mos me u përdor kjo e trefishit dhe mos të kalohet 50 euro.

Unë kisha thanë që për librat që kushtojnë deri në 10 euro të zbatohet ai trefishi i çmimit të librit, ndërsa mbi 20 euro le të zbatohet ajo për 50 euro.

**Xhelal Hajrullahu:** duhet me pas parasysh edhe stimulimin e personave të cilët lexojnë jo me u tut me shku me marr një libër se mos ndoshta unë ka me u e gjobit edhe në këtë drejtim dhe në këtë aspekt duhet me mendu.

Ana tjetër ndoshta kemi vizitor të rregullt në bibliotekë lexues të rregullt, por ka edhe vizitor të cilët vetëm e marrin një libër edhe e lexojnë në shtëpitë e tyre ndërsa kish me qenë mirë me u ba edhe ky klasifikim ndarje.

Unë mendoj se ata nxënës të rritur, qytetarët që kanë nevojë me marr libra edhe me lexu nëse brenda afatit kohor nuk kthehet libri të paktën jo me u gjobit në formë parash, por të paktën mos me ja mundësua me ardh me marr libër ose të paktën me u mundu me përdor forma tjera alternative, thjeshtë me u pamundësu një gjë e tillë.

**Arianit Sadiku:** pavarësisht ideve për vetëdijesim prapë po i bashkëngjitëm propozimit të Nehatit për çështjen e trefishit të vlerës së atij libri, por edhe një mendoj se duhet me u përcjell që për secilin libër le të bëhet një kartolinë e cila i tregon masat e ndëshkimit.

***Me 29 vota për miratohet Rregullorja për ndryshimin dhe plotësimin e Rregullores për taksa, ngarkesa dhe gjoba komunale.***

* 1. **Projekt Rregullore për ndarjen e bursave për studentët e Komunës së Gjilanit**

**Gentrit Murseli:** paraprakisht e falënderoj drejtorin Bardhyl Syla i cili e ka marr seriozisht kërkesën tonë si grup parlamentar i LDK-së, bile kërkesat i kemi pas prej vitit 2018 për me u bë kjo rregullore, mirëpo atëherë bashkë me profin Burim, kemi shku në ndryshim të kritereve, ndërsa është shumë mirë që sot ka ardhur kjo projekt rregullore dhe ne do të japim disa rekomandime.

**Burim Berisha:** gjithashtu edhe unë i përkrahi gjitha kërkesat e Gentritit bashkërisht i kemi diskutuar edhe më herët, kemi qenë edhe si anëtarë të komisionit për bursa kemi menduar me qenë shumë transparent dhe me pas kritere shumë të forta.

**Shefik Surdulli:** unë e mbështes iniciativën e grupit parlamentar të LDK-së për këtë rregullore, ndonëse pak shprehi habi si është e mundur ta kenë harru një pikë shumë të rëndësishme te kriteret e përgjithshme, kur komisioni i fundit për dhënien e bursave është ndesh me atë problem.

Ta zëmë te neni 5 nuk është fut ai problemi që ishte, nuk është fut grupi i studentëve, ata studentë të cilët janë përfitues të ndonjë burse tjetër unë mendoj se duhet të futet te kriteret e përgjithshme, të mos jenë përfitues të dyfishtë siç ka ndodhur herën e fundit, ku me vonesë janë eliminuar, pastaj nga lista e përfituesve që lista e parë ishte shpallur që ata studentë kanë përfitu.

Te dokumentet duhet ta kemi parasysh, duhet të potencohet këtu edhe në rregullore te dokumentet natyrisht ai student dëshmi nuk sjell, por është komisioni ai i cili e bën verifikimin se a janë përfitues të dyfishtë apo jo.

Te neni 3 pika 2 kuvendi i komunës mund të kërkoj rritjen e numrit të përfituesve, mendoj që jo rritjen por ndryshimin, sepse mund të ketë ndryshim edhe me zvogëlu numrin varësisht apo lartësinë e të hollave, mendoj se kjo shprehja e të hollave nuk është adekuate këtu, propozoj që në vend të saj të vendoset te lartësia e vlerës së mjeteve financiare të përfituesit.

**Nehat Osmani:** mendoj se këtu mungon një pasus mendoj se titulli ish dashtë të potencohet për studentët e dalluar.

Si projekt rregullore mendoj se është shumë i nevojshëm dhe shumë i mirëpritur, prandaj edhe duhet ta analizojmë dhe shqyrtojmë me shumë kujdes.

**Mimoza Kadriu-Qerimi:** unë pajtohem me Nehatin, kur thotë se bursa a do të jetë për studentë të dalluar, sepse bursat gjithmonë na koncidon me studentin e dalluar me studentin më të mirë dhe sipas kësaj që këtu është prezantu në kritere të vlerësimit kjo i bie që d.m.th ka mundësi me marr çdokush bursë edhe për punën e vlerësimit unë e di që keni pas vështirësi, sepse studentët e mirë me nota mesatare të larta ju ka mbet jashtë për shkak të kritereve që kanë.

**Arta Haziri-Nuhiu:** sa i përket rregullores për ndarjen e bursave i përkrahi gjitha këto kritere të nxjerrura nga komisioni dhe po ashtu i përgëzoj për punën transparente unë plotësisht pajtohem më propozimin e Burimit dhe nëse është e mundur që ky komision të jetë i përjetshëm.

***Me 20 vota për miratohet Projekt Rregullorja për ndarjen e bursave për studentët e Komunës së Gjilanit.***

* 1. **Projekt Rregullore për menaxhimin e pasurisë jofinanciare – inventari i pa përdorshëm**

***Me 20 vota për miratohet Projekt Rregullore për menaxhimin e pasurisë jo financiare-inventari i pa përdorshëm.***

* 1. **Propozim vendimi për dhënien në shfrytëzim afatgjatë të pronës Komunale (prej 15-99 vite) personave fizik dhe juridik përmes Shprehjes së Interesit**

**Arianit Sadiku:** kjo ndoshta më shumë vlen për ekzekutivin, në seancën e kaluar e kemi marr një vendim ku e kemi qit në ankand një pronë tjetër edhe prej djeshit kanë filluar ankesat e banorëve për çështjen e kërkesës së dhënies në shfrytëzim.

Banorët e kanë një peticion kanë bërë edhe ankesë drejtuar në kuvend dhe kjo vlen edhe për kuvendin dhe ekzekutivin.

Për mua si çështje me rëndësi është që para se të vije në kuvend një vendim i tillë apo ka konsulta të vazhdueshme me banorët ose me këshillin e fshatit për ato zona për shkak se nesër mos te vije një kërkesë e tillë e ngjashme siç ka ardhur prej Bresalcit dhe a e kanë marr miratimin e banorëve për secilën pronë mendoj se kjo është me rëndësi?

**Shefik Surdulli:** ç’është e vërteta diskutimi im ka të bëj me diskutimin e kolegut, është një brengosje që e tha pak më herët për vendimin që e kemi marr për seancën e kaluar për dhënien në shfrytëzim..

Këto vendime ç ‘është e vërteta edhe unë atë vendim e kam miratuar sepse e kam arsyetuar dhe e arsyetoj çdo vendim për të cilin unë jam dakord.

Prona komunale duhet të jepet në shfrytëzim në mënyrë që mos të mbetet vjerrë, sepse nga dhënia në shfrytëzim ka përfitim shumë dimensional.

Në këtë aspekt kam kërkuar edhe sa është i implikum ky vendim, sa mund të shkaktoj telashe te komuniteti që nuk ka pas dijeni për pjesët e mëvonshme, por ja që ka ndodh ankesat nga komuniteti.

Unë mendoj se drejtori në aspektin ligjor juridik te këto vendime është ok, sepse e di që nuk është si pengesë nëse komuniteti nuk jep pëlqim në njëfarë mënyre, pajtohem sepse në gjitha rastet komuniteti ka mundësi edhe me të blloku, ndoshta pa ndonjë arsye por kemi raste specifike.

Fjala është te kjo lagjja te disa banorë të kësaj lagje, një komunitet i cili ka frikën që mos po atakohet nga dhënia në shfrytëzim e kësaj prone, ata si familjarë apo si lagje në realizimin e të drejtave, interesave të tyre të përditshme.

Kjo është çështja, unë mendoj që komuna duhet ta ketë parasysh edhe në aspektin politik, të komunikoj me komunitetin, ta siguroj që këto vendime nuk do ta atakojnë asnjë variant interesin e komuniteteve.

**Fitim Guda:** realisht me drejtorin në komitet e kemi rekomanduar për kuvend bëhet fjalë për një parcelë te vendi i quajtur Gllama, nuk do të isha ndal në detale sepse është drejtori këtu për ta bërë elaboratin.

Unë mendoj që te pika 5 kur ndalemi ku është komisioni vlerësues i ofertave të shprehjes së interesit, e cila përfshin vlerën e investimit, numrin e të punësuarve.

Nëse investimi është me interes publik dhe me përfitim për komunën si financiar, ekonomik si dhe kriteret tjera, unë mendoj që një ndër kriteret për me apliku është edhe garancioni për pjesëmarrje si dhe qarkullimi vjetor i kompanisë, i cili do të jetë në proporcion të drejtë për sasinë e pronës dhe hapësirën e pronës.

**Nehat Osmani:** si anëtar i Komitetit për gjeodezi, kadastër dhe pronë jemi në dijeni se edhe në të kaluarën kemi shtjelluar tema të tilla, por edhe në seancat e kaluara kemi shqyrtuar kësi tema dhe paraprakisht kemi dhënë miratimin për këso iniciativa të tilla në të njëjtën kohë edhe kemi inkurajuar që të nxisim edhe zhvillim ekonomik të komunës në njëfarë mënyre do të kontribuonte edhe në rritjen e vlerës së tyre të pronave të komunës dhe në avancimin e potencialit të afarizmit të qytetarëve tanë.

Edhe në rastin e dhënies së kësaj prone në shfrytëzim afatgjatë për periudhë prej 15 deri 99 vite sikur që e përmendi edhe kryetari i komitetit për pronën e cila është në zonën kadastrale Gllama në Livoq të Epërm, e cila ka një sipërfaqe prej 24, 424 m dhe është në interes të komunës dhe qytetarëve të saj si dhe zhvillimit të komunës sonë.

Unë e kam vizituar këtë hapësirë është një zonë e degraduar ndërsa ngjitur me të është i ndërtuar stadiumi Drita, që në njëfarë mënyre na jep edhe njëfarë drejtimi se si do të duhet të zhvillohet kjo zonë.

Unë kisha propozu që gjatë shqyrtimit të ofertave t’i japim një rëndësi ofertave që na vinë për shfrytëzimin e kësaj zone që do të ketë një karakter të aktiviteteve sportive për rekreacion ose aktivitete të tjera d.m.th. ky është një rekomandim i imi.

**Riza Abdyli:** sa i përket kësaj pike ne i kemi dhënë mbështetje të plotë edhe në seancën më herët kur është dhënë leje.

Ne këtij propozimi sot vetëm i hapim rrugë, nëse komisioni është ai që e bën punën për dhënien ose kriteret që tha Fitimi gjithçka duke u bazu në ligj, komisioni duhet të punojë në bazë të ligjit në fuqi, ndërsa ne sot si kuvend këtu si këshilltar komunal, ne vetëm i hapim rrugë propozimit të kryetarit të Komunës, që këto prona të jepen për qëllime të shfrytëzimit afatgjatë.

Për mua nuk është në rregull sa i përket informacionit drejtor, kisha dashtë të nxjerrën edhe foto në material që ta dimë saktë ne si këshilltar komunal se për cilën pronë ose afërsisht ku bëhet fjalë.

**Erlehta Osmani:** kam vetëm një pyetje këtu te sipërfaqja e parcelës tek Gllama Fitim, nëse kishe mundur me u përgjigj, a jepet në shfrytëzim të tërësisë të një pjese të sipërfaqes së saj.

Po dua me ditë p.sh. varësisht prej investitorit, sa ka me qenë hapësira që ata kanë me bë biznesin e tyre dhe nëse nuk zihet komplet sipërfaqja që e keni dhënë a mundet aty me u inkuperu edhe një biznes tjetër ose me marr pjesë aty?

**Isa Agushi:** unë edhe si anëtar i Komitetit për gjeodezi kadastër dhe pronë, ne e kemi kaluar këtë pikë në komitet dhe e kemi sjell në kuvend.

Unë mendoj se prona private është e shenjtë, por edhe prona komunale është e shenjtë, atëherë komuna ka të drejtë me ligj të menaxhoj pronën e saj dhe këtu kanë përfitime qytetarët, komuna dhe bizneset.

Ofertën dhe kriteret i përcakton komuna dhe komisioni d.m.th. këtu s’ka asgjë në kundërshtim me ligjin dhe kjo pikë duhet të kaloj se është në interes të komunës dhe qytetarëve.

**Burim Berisha:** vërtetë është një ndër veprimet më të mira që ka bërë komuna e Gjilanit për dhënien e hapësirave në shfrytëzim bizneseve.

Kam një kërkesë dhe një pyetje për drejtorin, a mundet Drejtoria për Zhvillim Ekonomik, te çështja e studimit te fizibilitetit për pendën e Livoqit, në qoftë se nuk arrin me realizu projektin që është nis e cila është tokë e Komunës së Gjilanit, të jepet në këtë formë për zhvillimin e biznesit në të ardhmen, me përdorë këtë metodë te penda e Livoqit të Ulët, për dhënien e atyre hapësirave për zhvillimin e bizneseve të shumta në restorante dhe në gastronomi?

**Sali Fazliu:** Arianit, ne sot e kemi në shqyrtim një pronë në Livoq kurse pyetjet erdhën për një vendim të cilin paraprakisht veç e kemi votuar më herët edhe atë me shumicë absolute të votave, por janë shfaq disa situata të cilat kërkojnë disa shpjegime e ndër to unë kam pas takim me ata banorët para se me dorëzu peticionin na kanë thirr dhe e kanë dorëzuar edhe një peticion te kryetari i Komunës.

Unë kur kam biseduar me ta i kam pyet se cilat janë shqetësimet e tyre, përgjigjja e tyre ka qenë se, nuk kemi ku t’i kullosim lopët, po unë jam dal pasdite dhe nuk kam pa asnjë lopë aty.

Në fletën poseduese është tokë jopjellore, ajo tokë është e përshtatshme vetëm për ndërtim ose për varreza.

Nehati e ngriti çështjen e pronës te Gllama, këtu në seancën e shkurtit e kemi miratuar ne një vendim ku është një pronë edhe një 1 hektarë e diçka ngjit me stadiumin ku komisioni është i formuar edhe për atë pronë, kjo pronë destinimin për sport dhe rekreacion, kurse kjo tjetra tash që po e shqyrtojmë është pak më larg se kjo prona tjetër, mirëpo në atë zonë është mirë e thash se edhe unë kam qenë e kam vizituar këtë pronë, është e degradume prej deponive të egra, mbeturinave më mirë është t’i jepet dikujt në shfrytëzim pastrohet ambienti, ruhet prona prej uzurpimeve edhe ruhet vlera e pronës.

Qëllimi i këtij ligjit është nxitja e zhvillimit ekonomik, mirëpo edhe ruajtja e vlerave dhe shtimi i vlerës së pronës, andaj ky propozim është në funksion të zhvillimit ekonomik përmes dhënies së pronës komunale në shfrytëzim dhe hapjes së vendeve të reja të punës.

***Me 20 vota për miratohet Propozim vendimi për dhënien në shfrytëzim afatgjatë të pronës komunale (prej 15-99 vite) personave fizik dhe juridik përmes shprehjes së interesit.***

* 1. **Propozim Vendimi për formimin e Komisionit vlerësues të ofertave për dhënien në shfrytëzim afatgjatë të pronës Komunale (prej 15-99 vite) personave fizik dhe juridik përmes Shprehjes së Interesit**

Prej ekzekutivit janë Burim Elezi dhe Sami Ahmeti

Nga LDK është Teuta Suliqi

Nga LVV është Arianit Sadiku.

***Me 18 vota për miratohet Propozim Vendimi për formimin e Komisionit vlerësues të ofertave për dhënien në shfrytëzim afatgjatë të pronës Komunale (prej 15-99 vite) personave fizik dhe juridik përmes Shprehjes së Interesit.***

* 1. **Propozim Vendimi për dhënien në shfrytëzim afatshkurtër (prej 1-15 vite) të pronës komunale personave fizik dhe juridik përmes Ankandit Publik**

**Fitim Guda:** unë dua të qartësohemi, sepse ne gjithë kohës po bëjmë gabime teknike, kjo pikë është prej 1 deri 15 vite është te ankandi publik te kjo pikë për barrë merret oferta, çmimi më i lartë, prandaj është në ankand publik, ndërsa këto tjerat janë përmes shprehjes së interesit këtu është një dallim.

**Sali Fazliu:** Burim, pyetja jote ishte se a munden ato pronat përskaj pendës së Livoqit me u dhanë në këtë mënyrë përmes ankandit deri sa të realizohet projekti ose nëse nuk realizohet ai projekt?

Fatkeqësisht këtë vit jo për shkak se ato prona nuk janë pjesë e listës e cila është e publikuar më herët d.m.th. sivjet deri në fund të vitit rishikohen këto prona, ajo lista dhe këto prona mund të futen në atë listë në mënyrë që në vitin 2022 të futen edhe këto në ankand.

***Me 19 vota për miratohet Propozim Vendimi për dhënien në shfrytëzim afatshkurtër ( prej 1 -15 vite) të pronës komunale personave fizik dhe juridik përmes Ankandit Publik.***

* 1. **Propozim Vendimi për formimin e Komisionit vlerësues të ofertave për dhënien në shfrytëzim afatshkurtër (prej 1-15 vite) të pronës Komunale personave fizik dhe juridik përmes Ankandit Publik**

Meqenëse ka të bëjë me tokë bujqësore nga ekzekutivi janë Vaid Aliu dhe Ejup Byçmeti.

Nga LDK është Shemsedin Elezi .

Nga LVV është Krenare Latifi-Kçiku.

Nga shoqëria civile është Arieta Maka.

***Me 17 vota për miratohet Propozim Vendimi për formimin e Komisionit të ofertave për dhënien në shfrytëzim afatshkurtër (prej 1 – 15 vite) të pronës Komunale personave fizik dhe juridik përmes Ankandit Publik.***

* 1. **Propozim Vendimi për lejimin e këmbimit të pronës së paluajtshme të Komunës me pronën e paluajtshme private sipas PRRU “Fidanishte” ZK Gjilan**

**Sali Fazliu:** e kemi propozimin për këmbimin e pronës private me pronën komunale, duke u bazuar në planin rregullues urban Fidanishte d.m.th. janë dy prona të cilat shtrihen në zonën e qytetit e cila është e mbuluar me plan urbanistik i cili quhet plani urbanistik Fidanishte.

Ky plan urbanistik është miratuar në seancën e kuvendit në vitin 2010 vendimi 01/14749 dhe neni 7 i këtij vendimi thotë kështu ngastrat kadastrale janë të përfshira me këtë plan e të cilat janë të destinuara për objekte publike dhe objekte të infrastrukturës komunale e që nuk janë pronë komunale, por janë prona të ndërmarrjeve shoqërore, shpallen me interes të përgjithshëm publik në tërësi sipas ligjit në fuqi d.m.th me miratimin e këtij plani rregullues urban Fidanishte, komuna këto prona private ka shpall interesim.

Pronën private sipas destinimit me këtë plan e keni aty në material, ka destinim për infrastrukturë d.m.th për rrugë është pronë e cila shtrihet në parcelën e cila më herët ka qenë pronë e mekanizmit ish ndërmarrja shoqërore Mekanizmi, tani një kohë të gjatë ka funksionuar Restorant Lura, ndërsa tani e privatizuar nga qytetarja Flora Nijazi Bajrami.

**Fitim Guda:** drejtor ne edhe në komitet e biseduam çështjen e pronares Flora Nijazi Bajrami si pronare respektivisht nën qira mbajtëse për 99 vite, tani kur ndërrohet prona për hir të opinionit dhe për hir të kolegëve çfarë statusi fiton kjo znj. Flora në parcelën tjetër ?

**Nehat Osmani:** njërën pyetje që dashta ta shtrojë e shtroi veç Fitimi, sepse ishte objekt shqyrtimi edhe në mbledhjen e komitetit edhe me të vërtetë ishte interesant edhe për opinion që ta kuptojnë edhe këshilltarët tjerë, këtë statusin e pronave gjatë këmbimit të këtyre pronave d.m.th. njëra pyetje ishte kjo dhe e dyta më intereson drejtor objekt shqyrtimi i këmbimit, a do të jenë parcelat ose pronat ekuivalente në sipërfaqe, apo këto pronat që janë të pronares janë me një sipërfaqe shumë më të madhe se sa është ?

A do të këmbehet në sipërfaqe ekuivalente apo pjesa që është më e madhe do të vlerësohet ?

**Riza Abdyli:** ne si grup politik i japim përkrahje këtij propozimi, punën, vlerësimin prapë këtu e ka komisioni sepse nëse e kemi parasysh pronën e komunës nëse ndalemi në aspektin personal, atëherë prona e qytetares është në vlerë shumë më të madhe se prona e komunës.

**Sali Fazliu:** ju falënderoj për përkrahjen, komentet, pyetjet më kujtohet se kur e kemi shtruar në komitet për pronë është paraqit kjo pyetje, më duket nga ana e Nehatit ku tash edhe Fitimi e potencoi.

Është e vërtetë se për kah të drejtat nuk janë të barabarta këtu këto prona d.m.th komuna është pronare faktike dhe juridike d.m.th e ka pushtetin e plotë juridik në atë pronë, kurse prona private nuk e ka pushtetin e plotë meqenëse e ka statusin e qira mbajtëses për 99 vite.

Meqenëse këto të drejtat lidhen për personin e jo për tokën, atëherë me anë të këmbimit ajo të drejtat të cilat i ka në këtë pronë i bart në pronën të cilën e merr.

Sa i përket ekuivalencës krejt varet prej vlerës se qysh vlerësohet është e vërtetë që prona private ka sipërfaqen më të madhe, mirëpo ndoshta vlerësohet pak më ulët se sa këto prona komunale.

***Me 22 vota për miratohet Propozim Vendimi për lejimin e këmbimit të pronës së paluajtshme të Komunës me pronën e paluajtshme private sipas PRRU “Fidanishte” ZK Gjilan.***

* 1. **Propozim Vendimi për caktimin e lartësisë së kompensimit për anëtarët e komisionit për ndarjen e bursave për student të Komunës së Gjilanit**

**Nehat Osmani:** pasi që është me vendim të KPF-së ne e mbështesim.

**Isa Agushi:** unë propozoj që me 200 euro të kompensohen, jo me 250 euro sikur komisionet tjera që kanë qenë më herët.

***Me 23 vota për miratohet Propozim Vendimi për caktimin e lartësisë së kompensimit për anëtarët e komisionit për ndarjen e bursave për studentë të Komunës së Gjilanit.***

* 1. **Kërkesë e Qendrës së Kujdesit Ditor “PEMA” për vendosjen e Pllakës Informuese me mbishkrimin “Kopshti i 21 Fidaneve”**

**Mimoza Kadriu-Qerimi:** unë deshta me përshëndet këtë iniciativë dhe kërkesë është plotësisht e qëlluar d.m.th. ky emërtim shkon edhe për kategorinë e fëmijëve me sindrom down që kanë 21 kromozome, kështu që është një propozim shumë me vend ku unë e përkrahi.

***Me 27 vota për miratohet Kërkesë e Qendrës së Kujdesit Ditor “PEMA” për vendosjen e Pllakës Informuese me mbishkrimin “Kopshti i 21 Fidaneve”.***

 **Procesmbajtësja: Kryesuesja e KK**

**Arbëresha Ismaili-Hyseni Shpresa Kurteshi-Emini**